Θρήνος για τον Πύρρο Δήμα, καθώς έφυγε από τη ζωή η σύζυγός του, Αναστασία.

Η σύζυγος του προέδρου της ομοσπονδίας άρσης βαρών και ολυμπιονίκη έφυγε από τη ζωή μετά από μάχη που έδινε με τον καρκίνο. Ο Πύρρος Δήμας είχε μιλήσει για τη μάχη που έδινε η σύζυγός του, Αναστασία, με τον καρκίνο, αφού στις 3 Ιανουαρίου του 2016 διαγνώστηκε ο όγκος στο κεφάλι.

Η εκλιπούσα υπήρξε παρουσιάστρια τηλεοπτικών αθλητικών εκπομπών στην κρατική τηλεόραση.

Ο ολυμπιονίκης, που χάρισε τρία χρυσά και ένα αργυρό μετάλλιο στην Ελλάδα, έχει τέσσερα παιδιά.

Αναλυτικά η ανακοίνωση της ομοσπονδίας:

«Το Διοικητικό Συμβούλιο της Ελληνικής Ομοσπονδίας Άρσης Βαρών και η οικογένεια του αθλήματος των δυνατών εκφράζει τη θλίψη της και τα συλλυπητήρια για την απώλεια της συζύγου του Προέδρου της ΕΟΑΒ Πύρρου Δήμα».

Ο γάμος τους

Ο Πύρρος Δήμας είχε παντρευτεί την εκλεκτή της καρδιάς του, Αναστασία Σδούγκου, το 1996 στο Λιτόχωρο της Πιερίας. Ο χρυσός ολυμπιονίκης είχε σαν παράνυμφο την κόρη του Ελένη, ενώ πλήθος κόσμου είχε βρεθεί στην όμορφη πόλη της Πιερίας για να ευχηθεί στο ζευγάρι.

Μαζί απέκτησαν τέσσερα παιδιά: την Ελένη, που γεννήθηκε τον Ιούνιο του 1995, τον Βίκτωρα, ο οποίος ακολούθησε τον Φεβρουάριο του 1998, τη Μαρία, που γεννήθηκε στις 22/2/2000, και τον Νικόλα, που στις 16/5/2009 ήρθε να συμπληρώσει την ευτυχία της οικογένειας.